31998R0696
L 096/22
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 696/98 НА КОМИСИЯТА
от 27 март 1998 година
за прилагане на Регламент (ЕО) № 515/97 на Съвета относно взаимопомощта между административните органи на държавите-членки и сътрудничеството между последните и Комисията по гарантиране на правилното прилагане на законодателството в областта на митническите и земеделските въпроси
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид, че Регламент (ЕО) № 515/97 на Съвета от 13 март 1997 г. относно взаимопомощта между административните органи на държавите-членки и сътрудничеството между последните и Комисията по гарантиране на правилното прилагане на законодателството в областта на митническите и земеделските въпроси, наричан по-долу за краткост „основният регламент“, и по-специално член 43, параграф 3 от него (1);
като има предвид, че основния регламент предвижда създаване на централизирана база данни за посрещане на нуждите на административните органи, отговарящи за прилагането на митническото и земеделското законодателство и същите на Комисията; като има предвид, че целта на тази база данни е да подпомага предотвратяването, разследването и преследването на операции, нарушаващи митническото и земеделското законодателство като увеличи, главно чрез по-бързо разпространение на информацията, ефективността на сътрудничеството и контролните процедури на компетентните органи;
като има предвид, че е необходимо определяне на операциите, отнасящи се до операциите по прилагане на земеделското законодателство, за които е въведена информация в централната база данни на Митническата информационна система (МИС), по реда на основния регламент;
като има предвид, че е необходимо по реда на член 25 от основния регламент, да се определят елементите за включване в базата данни на МИС за всяка една от категориите, посочени от букви а)-е) от член 24 от цитирания регламент;
като има предвид, че гореспоменатите елементи съдържат лични данни, които подлежат на специални защитни мерки; като има предвид, че по-специално тези данни могат да се включат в базата данни само когато са спазени условията, определени в член 27, параграф 2 от основния регламент;
като има предвид, че мерките, предвидени в настоящия регламент със становището на Комитета, определено в член 43 от основния регламент,
ПРИЕ НАСТОЯЩИЯ РЕГЛАМЕНТ:
Член 1
Операциите във връзка с прилагане на земеделските регламенти, които по реда на член 23 от основния регламент, изискват въвеждането на информация в Митническата информационна система (МИС), са свързаните с:
а)
внос от трети страни на продукти, предмет на земеделското законодателство и по-специално на митни сборове;
б)
износ към трети страни на продукти, предмет на земеделското законодателство;
в)
движение на стоки, предмет на земеделското законодателство, поставени под общ или външен транзит и операции, включващи временното съхранение в Общността на такива продукти, при търговия с тях между Общността и трети страни;
г)
предвижване в Общността на стоки, които са предмет на ограничения или забрани във връзка със земеделското законодателство или такива, които се ползват от подпомагане в Общността.
Член 2
Елементите за включване в базата данни на МИС за всяка една от категориите посочени в букви от а) до е) от член 24 от основния регламент са описани в приложението към настоящия регламент.
Член 3
Настоящият регламент влиза в сила на третия ден след публикуването му в Официален вестник на Европейските общности.
Прилага се от 13 март 1998 г.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 27 март 1998 година.